பீனைல்சிலேன்

பீனைல்சிலேன் (Phenylsilane) என்பது  C6H5SiH3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். சிலைல்பென்சீன் என்ற பெயராலும் இச்சேர்மம் அழைக்கப்படுகிறது. நிறமற்ற நீர்மமாகக் காணப்படும் இது ஓர் எளிய கரிமசிலேன் சேர்மத்திற்கு எடுத்துக்காட்டாகும். கட்டமைப்பு ரீதியாக பீனைல்சிலேன் தொலுயீனுடன் தொடர்புடையது. தொலுயீனின் மெத்தில் குழு சிலைல் குழுவால் இடப்பெயர்ச்சி செய்யப்பட்டுள்ளது. இந்த ஒற்றுமைகள் காரணமாக இந்த இரண்டு சேர்மங்களும் ஒரே மாதிரியான அடர்த்தி மற்றும் கொதிநிலைகளைக் கொண்டுள்ளன. பீனைல் சிலேன் கரிமக் கரைப்பான்களில் கரைகிறது. 
தயாரிப்பு
டெட்ராயெத்தில் ஆர்த்தோ சிலிக்கேட்டிலிருந்து இரண்டு படிநிலைகளில் பீனைல்சிலேனைத் தயாரிக்கலாம். முதல் படிநிலையில் டெட்ராயெத்தில் ஆர்த்தோ சிலிக்கேட்டுடன் பீனைல் மக்னீசியம் புரோமைடு சேர்க்கப்படுகிறது. கிரிக்கனார்டு வினை நடைபெற்று Ph−Si(OEt)3 உருவாகிறது. இவ்விளைபொருளுடன் இலித்தியம் அலுமினியம் ஐதரைடு சேர்மத்தைச் சேர்த்தால்  ஒடுக்க வினை நிகழ்ந்து பீனைல்சிலேன் உருவாகிறது.Minge, O.; Mitzel, N. W.; and Schmidbaur, H.  Synthetic Pathways to Hydrogen-Rich Polysilylated Arenes from Trialkoxysilanes and Other Precursors.   Organometallics 2002, 21, 680-684. 

Ph−MgBr + Si(OEt)4 → Ph−Si(OEt)3 + MgBr(OEt)

4 Ph−Si(OEt)3 + 3 LiAlH4 → 4 Ph−SiH3 + 3 LiAl(OEt)4
பயன்கள்
மூவினைய பாசுபீன் ஆக்சைடுகளை தொடர்புடைய மூவினைய பாசுபீனாகக்  குறைக்க பீனைல்சிலேன் பயன்படுத்தப்படுகிறது. 
P(CH3)3O + PhSiH3 → P(CH3)3 + PhSiH2OH

பீனைல்சிலேன் பயன்பாடு பாசுபீனின் உள்ளமைவைத் தக்கவைத்துக்கொள்வதன் மூலம் தொடர்கிறது. உதாரணமாக, வளைய  நாற்தொகுதி மையகைரல் மூவிணைய பாசுபீன் ஆக்சைடுகளை வளைய மூவிணைய பாசுபீன்களாகக் குறைக்கலாம்.Weber, W. P.  Silicon Reagents for Organic Synthesis.  Springer-Verlag: Berlin, 1983.  .

சீசியம் புளோரைடுடன்  பீனைல்சிலேன் வினைபுரிந்து ஏட்டு அணைவுச் சேர்மத்தைக் ([PhSiFH3]−) கொடுக்கிறது. இது ஓர் ஐதரைடு வழங்கியாகச் செயற்பட்டு 4-ஆக்சசோலியம் உப்புகளை 4-ஆக்சசோலியன்களாக மாற்றுகிறது.

செயற்கை நொதிகளில் பீனைல்சிலேன் ஐதரைடு வழங்கியாகச் செயற்படுகிறது.   

மேற்கோள்கள்

பகுப்பு:கார்போசிலேன்கள்
பகுப்பு:பீனைல் சேர்மங்கள்